**Műszaki leírás**

**indikatív árajánlattételhez**

**bútormozgatási és**

**költöztetési feladatok elvégzése**

**tárgyban**

Vállalkozó feladata a Főpolgármesteri Hivatal (1052 Budapest, Városház u. 9-11.) épületén belül bútormozgatási és költöztetési feladatok elvégzése az alábbiakban részletezettek szerint.,

Vállalkozó köteles a Megrendelő által az eseti írásbeli megrendelésben előre jelzett időpontban a Főpolgármesteri Hivatal (1052 Budapest, Városház u. 9-11.) épületében a szükséges létszámba Megrendelő rendelkezésre állni az eseti írásbeli megrendelésben előre meghatározott feladatok elvégzése céljából.

Teljesítés helye: Budapest Főváros Főpolgármesteri Hivatal, 1052 Budapest, Városház utca 9-11.

Megkötendő szerződés tervezett időtartama: 2021. december 31., mely Megrendelő egyoldalú nyilatkozata alapján 6 hónappal meghosszabbodhat.

Feladat:

A Megrendelő előzetes tervei szerint a Városháza épületében cca. 227 fő hivatali dolgozó bútorainak, iratainak, és munkavégzéshez szükséges egyéb felszereléseinek átköltöztetése válik szükségessé cca. 134 darab irodába.

Az informatikai eszközök szállítása nem képezi a feladat részét.

A szállítandó tárgyak jellemzően bútorlapból készült irodabútorok – asztalok, szekrények, nyitott polcos elemek – valamint irodai székek, tárgyalószékek, fogasok, esetenként egyéb berendezési tárgyak, továbbá iratanyagok.

A szállítandó bútorok körében előfordulhat tömörfa vagy egyéb anyagú bútor, antik bútor, esetenként lemezszekrény, páncélszekrény is. Ezek súlya előre pontosan nem megbecsülhető.

A szállítás épületen belüli útvonalát, az eseti megrendelésben foglalt pontos mennyiséget, valamint az eseti megrendelésben foglaltak teljesítéséhez szükséges létszámot Megrendelő az eseti megrendelések kiküldését megelőzően szükség esetén a helyszínen egyezteti Vállalkozóval. A szállítási útvonalak jellemzően akadálymentesen kialakíthatók, de az épület egyes részein a szintkülönbség-áthidalás csak lépcsővel biztosított.

Az eseti megrendeléssel érintett szolgáltatás teljesítésének határideje a Megrendelő által kibocsátott eseti megrendelésekben kerül rögzítésre.

A Városháza épületében egy központi teherfelvonó van, amit Vállalkozó használhat. **Személyfelvonó használata szigorúan tilos!**

**A felvonó műszaki paraméterei:**

Schindler típusú, 500 kg-os személykíséretű teherfelvonó 5 megállóhelyes, ajtó nélküli fényfüggönyös.

A felvonó használatát a Megrendelő belső oktatáshoz kötheti.

Ehhez kapcsolódóan Vállalkozó feladata azon általa a megrendelésben foglaltak teljesítésében részt vevő munkatársak – maximum 5 fő – kijelölése, akiket Megrendelő a központi teherfelvonó kezelésére kioktathat.

Vállalkozó köteles biztosítani, hogy az egyes eseti megrendelések teljesítése során a kioktatott dolgozók közül legalább egy fő mindig jelen legyen, annak érdekében, hogy a teherfelvonó szakszerű kezelése Vállalkozó részéről folyamatosan biztosított legyen.